CELEX: 32014R0700
Language: sl
Date: 2014-06-24 00:00:00
Title: Izvedbena uredba Komisije (EU) št. 700/2014 z dne 24. junija 2014 o spremembi Izvedbene uredbe (EU) št. 686/2012 glede države članice poročevalke za aktivno snov dimetomorf  Besedilo velja za EGP

25.6.2014   
            
            
               SL
            
            
               Uradni list Evropske unije
            
            
               L 184/8
            
         IZVEDBENA UREDBA KOMISIJE (EU) št. 700/2014
   z dne 24. junija 2014
   o spremembi Izvedbene uredbe (EU) št. 686/2012 glede države članice poročevalke za aktivno snov dimetomorf
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 19 Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) št. 686/2012 (2) je bilo ocenjevanje za namene postopka obnovitve dodeljeno državam članicam, pri čemer sta bili za vsako aktivno snov, ki ji odobritev poteče do 31. decembra 2018, imenovani država članica poročevalka in država članica soporočevalka. Na zahtevo vložnika in v soglasju z zadevnimi državami članicami se zdi potrebno spremeniti državo članico poročevalko za dimetomorf ob upoštevanju ravnotežja glede razdelitve odgovornosti in nalog med državami članicami. Ocenjevanje za namene postopka obnovitve za dimetomorf bi moralo biti odslej dodeljeno Nizozemski.
            
         
               (2)
            
            
               Izvedbeno uredbo (EU) št. 686/2012 bi bilo zato treba ustrezno spremeniti.
            
         
               (3)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Prilogi k Izvedbeni uredbi (EU) št. 686/2012 se vnos za aktivno snov dimetomorf nadomesti z naslednjim:
   
      
                  „dimetomorf
               
               
                  NL
               
               
                  DE“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 686/2012 z dne 26. julija 2012 o dodelitvi ocenjevanja aktivnih snovi, katerih odobritev poteče najpozneje 31. decembra 2018, državam članicam za namene postopka obnovitve (UL L 200, 27.7.2012, str. 5).